Opmerkings oor “Die NT en Psalms: ‘n Direkte Vertaling” (deel 2:Die brontekste) | Pro Regno
Posted by: proregno | March 25, 2014 Opmerkings oor “Die NT en Psalms: ‘n Direkte Vertaling” (deel 2:Die brontekste)
Deel 1: Die Messiaanse Psalms “Die NT en Psalms: ‘n Direkte vertaling” (afkorting: BDV = Die Bybel: Direkte Vertaling) is beskikbaar by Amazon om afgelaai te word.Dit is ‘n proefvertaling en nog nie die finale vertaling nie.
Hierdie proefvertaling bestaan uit:
1. Die Voorwoord
3. Die Psalms
Hier is my paar opmerkings oor die brontekste wat die BDV volg:
In die voorwoord van die BDV word die volgende gestel aangaande die ‘bronteks’ wat gevolg word (beklemtoning bygevoeg),
“Die brontekste wat gebruik word, is die produk van jare se toegewyde navorsing deur kundiges op die terrein van teksoorlewering. Daarom word dit wêreldwyd as die betroubaarste Bybelteks beskou en word dit sonder enige uitsondering deur alle lede van die Wêreldbond van Bybelgenootskappe gebruik. Die bronteks vir die Ou Testament is die vierde uitgawe van Biblia Hebraica Stuttgartensia (BHS4), uitgegee deur die Deutsche Bibelgesellschaft, Stuttgart, 1990. Vir die Nuwe Testament is die bronteks die vierde uitgawe van die Wêreldbond van Bybelgenootskappe se Greek New Testament (UBS4 rev), uitgegee deur die United Bible Societies en die Deutsche Bibelgesellschaft, Stuttgart, 1994. “
Die BDV volg dus die 1983-vertaling in die gebruik van die Greek NT UBS 4de uitgawe wat hoofsaaklik deel van die Alexandrynse teks-familie is. Daarteenoor is die bronteks vir die OAV (1933/53), asook die KJV (1611) en die Statevertaling (1618/19) die verskillende uitgawes van die Bisantynse manuskripte familie.Die BDV beweer dat die Bisantynse teks minder betroubaar is, want ‘kundiges’ het dit so bepaal (sien ook die artikel oor ‘experts’ hier). Op grond van getalle (“sonder enige uitsondering deur alle lede van die Wêreldbond van Bybelgenootskappe gebruik”), moet die kerk van Christus vandag aanvaar dat hul ouer Bybels was nie betroubaar nie, maar sedert die einde van die 19de eeu met die ontdekking van nuwe manuskripte, is die kundiges nou besig om vir ons ‘n betroubare Bybel te skep.So die Bybel is nie betroubaar nie, dit ‘word’ betroubaar ?
Prof. Gert Kruger en oudl. Neels Malan, in hul belangrike artikel waarin ook die sogenaamde ‘objektiewe wetenskaplikheid’ van die Alexandrynse tekste aangespreek word (Debat oor die mees betroubare Griekse NT teksfamilies: Alexandrynse versus die Bisantynse teksfamilie), verduidelik die problematiek aangaande die brontekste van die Nuwe Testament soos volg:
In die BDV, kan as voorbeeld na die volgende versgedeeltes gekyk word, en vergelyk word met die OAV/KJV/Statevertaling om te sien waar dit heelwat verskil (ek haal die voetnotas van die BDV aan by hierdie versgedeeltes):
Matteus 6:13, “Ander manuskripte en ouer vertalings lui ook nog hierna “Aan U behoort die koninkryk en die krag en die heerlikheid tot in ewigheid. •Amen.” Dit word aanvaar dat dit nie deel van die bronteks is nie.”
Markus 16:9-20, “Ander manuskripte en ouer vertalings bevat ook ná vs 8 nog vs 9-20. Dit word aanvaar dat dit nie deel van die bronteks is nie.”
Joh.7:53-8:11, “Volgens teksgetuienis was hierdie gedeelte nie aanvanklik deel van die bronteks nie. Dit bevat egter so ‘n outentieke getuienis oor Jesus dat dit mettertyd in baie manuskripte opgeneem is en sodoende deel van Die Evangelie volgens Johannes geword het.”
Hier is ‘n paar artikels wat ek reeds oor hierdie en ander verse en vertaalkwessies geskryf het, of dit behou of weggelaat moet word:
Probleme met die 1983 en komende 2016 vertaling
Sien ook spesifiek die artikel: God se voorsienigheid, die kanon en die grondteks.
1. ons glo dat God in sy voorsienigheid vir ons 66 boeke gegee het, wat die kerk deur sy Gees ontvang het in die geskiedenis.
Implikasie: daar sal nie deur die geskiedenis ’n 67ste boek wees om by die kanon te voeg nie.
2. ons glo dat God in sy Voorsienigheid reeds deur die eeue betroubare manuskripte gegee het van die oorspronklike. Ons soek nie nog ‘beter’ of die ‘beste manuskripte’ nie, ons het dit reeds deur die eeue ontvang.
Implikasie: daar sal nie deur die geskiedenis vir ons manuskripte gegee word wat die voriges verbeter in die sin dat dit sekere dele weglaat of byvoeg nie.
3. Tekskritiek en vertalingsimplikasie: die ouer manuskripte wat die kerke deur die eeue gehad het is die grondteks wat gebruik behoort te word vir vertalings (ook die nuwer vertaling wat nou aan gewerk word deur die Bybelgenootskap), terwyl daar wel in voetnotas bloot vermeld kan word dat manuskripte wat later ontdek is, wel hierdie of daardie vers in het of nie in het nie, sonder om ‘n waarde-oordeel of uitspraak oor die vaste kanon/manuskripte te maak, in navolging van wat ons bely in NGB artikel 2-7.
Die gras verdor, die blom verwelk; maar die woord van onse God hou stand in ewigheid. – Jesaja 40:8
Sien ook: Oorspronklike manuskripte, die Meerderheidsteks en vertalings
Posted in 1933/1953 vertaling, 1983-vertaling, 2016-vertaling, BDV vertaling, bronteks, Direkte Vertaling, grondtekste, vertaalmetode, vertalings
« Neem en lees: 24 Maart 2014
3 Preke oor die 7de gebod en ons heiligmaking »
[…] Deel 2: Brontekste […]
By: Opmerkings oor “Die NT en Psalms: ‘n Direkte Vertaling” (deel 3: VIDA) | Pro Regno on April 2, 2014 at 14:39
By: Opmerkings oor “Die NT en Psalms: ‘n Direkte Vertaling” (deel 4: ds. Willem Rabie se beoordeling van die BDV) | Pro Regno on April 21, 2014 at 19:11
Statistiek vanaf Januarie 2010 196,779 besoeke
Recent Comments Die Verbondsleer geh… on “Hierdie kind van U…Martie Goede on Preek: Neh.8:1-12 – Die…Dr. John Byl spreker… on Dr. John Byl sprekerstoer: 5…Johan van der Walt on Dr. John Byl sprekerstoer: Pre…Dr. John Byl spreker… on Dr. John Byl sprekerstoer: 5…	Categories 1 Korinthiërs preke
apologetiek boeke en audios Bybel bybelstudie Bybelverklaring dwalings evolusie gay gk bet-el gksa gksa sinode 2012 homoseksualisme kerk prediking preke preke slc skepping skeppingsdae skrifbeskouing buytendach kuitert organies geinspireerd skrifgesag skrifkritiek Skrifoordenking Skrifverklaring totius Uncategorized vertalings vrou-in-die-ampte vrou se rol Woordoordenking Woordverkondiging Blog at WordPress.com.